CELEX: 22016D1820
Language: hr
Date: 2016-09-30 00:00:00
Title: Odluka br. 4/2016 Odbora veleposlanika AKP-a i EU-a od 30. rujna 2016. o imenovanju člana izvršnog odbora Tehničkog centra za poljoprivrednu i ruralnu suradnju (CTA) [2016/1820]

14.10.2016   
            
            
               HR
            
            
               Službeni list Europske unije
            
            
               L 278/50
            
         ODLUKA br. 4/2016 ODBORA VELEPOSLANIKA AKP-a I EU-a
   od 30. rujna 2016.
   o imenovanju člana izvršnog odbora Tehničkog centra za poljoprivrednu i ruralnu suradnju (CTA) [2016/1820]
   ODBOR VELEPOSLANIKA AKP-a i EU-a,
   uzimajući u obzir Sporazum o partnerstvu između članica Skupine afričkih, karipskih i pacifičkih država s jedne strane i Europske zajednice i njezinih država članica s druge strane, potpisan u Cotonouu 23. lipnja 2000. (1), kako je prvi put izmijenjen u Luxembourgu 25. lipnja 2005. (2) i drugi put u Ouagadougouu 22. lipnja 2010. (3), a posebno članak 3. stavak 5. njegova Priloga III.,
   uzimajući u obzir Odluku br. 5/2013 Odbora veleposlanika AKP-a i EU-a od 7. studenoga 2013. o Statutu Tehničkog centra za poljoprivrednu i ruralnu suradnju (CTA) (4), a posebno članak 5. stavak 4. njezina Priloga;
   budući da:
   
               (1)
            
            
               Člankom 5. stavkom 4. Statuta CTA-a predviđeno je da članove izvršnog odbora Tehničkog centra za poljoprivrednu i ruralnu suradnju (CTA) imenuje Odbor veleposlanika AKP-a i EU-a, u skladu s postupcima koje utvrđuje Odbor, na razdoblje od najviše pet godina, s preispitivanjem na sredini razdoblja.
            
         
               (2)
            
            
               U skladu s Odlukom br. 1/2015 Odbora veleposlanika AKP-a i EU-a od 12. listopada 2015. o imenovanju članova izvršnog odbora Tehničkog centra za poljoprivrednu i ruralnu suradnju (CTA) (5), mandat člana izvršnog odbora istječe 6. studenoga 2016.
            
         
               (3)
            
            
               Sporazum o partnerstvu između AKP-a i EU-a istječe 29. veljače 2020. u skladu s njegovim člankom 95. stavkom 1. Stoga je potrebno imenovati novog člana izvršnog odbora za preostalo razdoblje prije isteka Sporazuma,
            
         DONIO JE SLJEDEĆU ODLUKU:
   Članak 1.
   Sljedeća osoba imenuje se članom izvršnog odbora CTA-a:
   
               —
            
            
               gđa Frederike PRAASTERINK.
            
         Članak 2.
   Ne dovodeći u pitanje naknadne odluke koje će Odbor veleposlanika AKP-a i EU-a možda morati donijeti u okviru svojih nadležnosti, izvršni odbor CTA-a čine sljedeći članovi:
   
               —
            
            
               gđa Frederike PRAASTERINK,
            
         čiji mandat istječe 29. veljače 2020., kao i
   
               —
            
            
               prof. Baba Y. ABUBAKAR,
            
         
               —
            
            
               prof. Augusto Manuel CORREIA,
            
         
               —
            
            
               gđa Helena JOHANSSON,
            
         
               —
            
            
               dr. Faustin R. KAMUZORA te
            
         
               —
            
            
               prof. Clement K. SANKAT,
            
         čiji mandat istječe 6. studenoga 2018.
   Članak 3.
   Ova Odluka stupa na snagu na dan donošenja.
   
      Sastavljeno u Bruxellesu 30. rujna 2016.
      
         
            Za Odbor veleposlanika AKP-a i EU-a
         
         
            Predsjednica
         
         L.M. ISHMAEL
      
   
   
      (1)  SL L 317, 15.12.2000., str. 3.
   
   
      (2)  Sporazum o izmjeni Sporazuma o partnerstvu između članica Skupine afričkih, karipskih i pacifičkih država s jedne strane i Europske zajednice i njezinih država članica s druge strane, potpisanog u Cotonouu 23. lipnja 2000. (SL L 209, 11.8.2005., str. 27.).
   
      (3)  Sporazum o drugoj izmjeni Sporazuma o partnerstvu između članica Skupine afričkih, karipskih i pacifičkih država s jedne strane i Europske zajednice i njezinih država članica s druge strane, potpisanog u Cotonouu 23. lipnja 2000., kako je prvi put izmijenjen u Luxembourgu 25. lipnja 2005. (SL L 287, 4.11.2010., str. 3.).
   
      (4)  SL L 309, 19.11.2013., str. 50.
   
   
      (5)  SL L 278, 23.10.2015., str. 26.